เงินบาทปิดตลาดที่ 32.55/58
ธนาคารซีไอเอ็มบี รายงาน เงินบาทปิดตลาดที่ 32.55/58 แข็งค่าแตะแนวต้าน สวนทางภูมิภาค
12 มี.ค. 2553

ธนาคารซีไอเอ็มบี รายงาน เงินบาทปิดตลาดที่ 32.55/58 แข็งค่าแตะแนวต้าน สวนทางภูมิภาค
นักบริหารเงินธนาคารซีไอเอ็มบีไทย กล่าวว่า วันนี้เงินบาทปิดตลาดที่ระดับ 32.55/58 บาท/ดอลลาร์ แข็งค่าจากช่วงเช้า
"ภูมิภาคนิ่งๆ มีแต่เงินบาทเท่านั้นที่แข็งโป๊ก"นักบริหารเงิน กล่าว
ส่วนค่าเงินสกุลต่างประเทศ เงินเยนปิดตลาดที่ระดับ 90.25/30 เยน/ดอลลาร์ ส่วนค่าเงินยูโรปิดตลาดที่ระดับ 1.3760/65 ดอลลาร์/ยูโร      
สำหรับแนวโน้มวันจันทร์ยังคาดการณ์ลำบาก ต้องรอดูเหตุการณ์ในช่วงเสาร์-อาทิตย์นี้ 
"ถ้า 2 วันนี้เหมือนวันนี้คาดว่าเงินบาทเปิดมาวันจันทร์น่าจะแข็งโป๊ก เพราะดูตลาดหุ้นวันนี้ยังบวก 7 จุด อย่างวันนี้ไม่มีใครคิดว่าจะได้เห็นเลข 5 ทุกคนมองว่าน่าจะได้เห็น 6 ปลายๆ 7 กว่าๆ ด้วยซ้ำไป"นักบริหารเงิน กล่าว
อย่างไรก็ตาม ในสัปดาห์หน้ายังมีปัจจัยต่างประเทศที่น่าสนใจและต้องติดตาม โดยวันจันทร์ มีธนาคารกลางสหรัฐ (เฟด) สาขานิวยอร์คเปิดเผยดัชนีภาวะธุรกิจโดยรวม (Empire State Index) เดือนมี.ค., กระทรวงการคลังสหรัฐเปิดเผยข้อมูลเงินทุนไหลเข้าสุทธิและปริมาณการซื้อพันธบัตร, รัฐบาลสหรัฐของต่างชาติเดือนม.ค., ธนาคารกลางสหรัฐ (เฟด) เปิดเผยตัวเลขการผลิตทางอุตสาหกรรมและอัตราการใช้กำลังผลิตเดือนก.พ.และสมาคมผู้สร้างบ้านแห่งชาติ (NAHB) เปิดเผยดัชนีตลาดที่อยู่อาศัยเดือนมี.ค.